Непадалёку ад вёскі Новая Машчаніца Бярэзінскага раёна дагэтуль на слыху ўрочышча Латышчына. Мала хто ведае, адкуль такая назва. Хіба што старажылы ды яшчэ нашчадкі Заланаў—Узальнікаў, якія перасяліліся сюды на пачатку ХХ стагоддзя з Латвіі, купіўшы маёнтак у тутэйшага землеўладальніка ў складчыну. Тры сям’і з-пад Даўгаўпілса атабарыліся ў гэтай прыгожай лясной мясцовасці, прынеслі ў вёску свае традыцыі і побыт.